בנובמבר 2015 מונה חפץ לשגריר ישראל במוסקבה. בתקופה זו החלה רוסיה את מעורבותה בסוריה, דבר שעיצב רבות והשפיע על היחסים בין המדינות. ביוני 2016 ערך חפץ אירוע לציון 25 שנה ליחסי רוסיה-ישראל בתיאטרון בולשוי, באירוע נכחו ראש הממשלה, בנימין נתניהו, ונשיא רוסיה, ולדימיר פוטין. בעקבות בקשתו של ראש הממשלה נתניהו, שנענתה על ידי הנשיא פוטין באחת מפגישותיהם, חפץ פעל להשבתו של הטנק הישראלי שלפי הערכות שימש את נעדרי קרב סולטאן יעקוב במלחמת לבנון ב-1982}. הטנק נפל בידי הצבא הסורי בקרב והועבר לברית המועצות לצורך חקירת אמצעי המיגון שלו. הטנק הוטס והושב לארץ במהלך אותו ביקור. עם החזרתו של הטנק לישראל, הוצב ב"יד לשריון" בלטרון והוא משמש כאנדרטה לחיילים הנעדרים בקרב.